Toradži ir tauta Indonēzijai piederošajā Sulavesi salā. Pie tās pieder ap 650 000 cilvēku, no kuriem 450 000 joprojām dzīvo toradžu tradicionālajā teritorijā Tanatoradžā. Lielākā daļa iedzīvotāju ir kristieši, bet pārējie ir musulmaņi vai pieder vietējai animistu reliģijai alukai (aluk - ""ceļš""). Indonēzijas valdība oficiāli atzīst šo reliģiju ar nosaukumu ""aluktodolo"" (Aluk To Dolo - ""senču ceļš"").